**Óraterv**

|  |
| --- |
| A pedagógus neve: Pánczél Anna Mária |
| Műveltségi terület: Művészetek |
| Tantárgy: Vizuális kultúra |
| Osztály: 8. osztály |
|  |
| Az óra témája: Színtani ismeretek témakör/ Színkontrasztok ábrázolása, műalkotás egyéni átalakítása. |
| Az óra cél- és feladatrendszere: A színkontrasztok felismerése. Értelmező újraalkotás, énkép, önismeret fejlesztése. |
| Az óra didaktikai feladatai: Elemzés, összegzés, összehasonlítás. Elemző beszélgetés. Tanári magyarázat |
| Munkaformák: Frontális munka, egyéni munka. |
| Tantárgyi kapcsolatok: Fizika: A testek színe, a fehér fény felbontása. (Victor András: Milyen színű igazából? című írása) Biológia: a látás. Irodalom: Horgas Béla: Színjátékok című verse |
| Felhasznált források:  Tankönyv: Horváth Katalin: A képzelet világa 14-19. oldal, Kézikönyv a vizuális kultúra tanításához. (Apáczai Kiadó, Celldömölk, 2009.), Szitakötő folyóirat 2014. 1. szám Színről színre.  Dátum: 2016-09-07. |
|  |

**Óra menete:**

1. Motiváció:

A folyóirat 7. oldalán található vers tanári felolvasása. Horgas Béla: Színjátékok

Komplementer szó értelmezése.

Versben szereplő színpárok kikerestetése, felsoroltatása.

1. Színtani kísérlet játék (Komplementer színpárok bizonyítására):

Minden tanuló egy fehér rajzlapra színes papírdarabot helyez. Merőn nézi egy percig, majd elhúzza a színes papírt a lapról úgy, hogy továbbra is a fehér lapot nézi. Ekkor a színes papírdarab helyén megjelenik annak komplementer színe. (A papírdarab utóképe).

Egyéni tapasztalatok megbeszélése.

1. Komplementer színpárok alkotása:

A táblára különböző színű papírokat teszünk fel (vörös, sárga, lila, kék, narancs, zöld). A gyerekeknek párosítaniuk kell úgy a lapokat, hogy azok komplementer színpárokat alkossanak.

1. Játék a komplementer színpárok keverésével:

Folyóirat 11. oldalán található feladatok megoldása. Kísérletek a nejlon dossziékkal. Kartonpörgettyű elkészítése. (A pörgettyű színei komplementer színpárok legyenek).

Tapasztalatok megbeszélése.

1. Műalkotás-elemzés: Mattis Teutsch János képei

A folyóirat 24-25. oldalán lévő írás közös elolvasása. Képek elemzése: a három alkotás komplementer színeinek megfigyeltetése és felsoroltatása.

A színek hangulati, érzelmi szerepének vizsgálata. Közös beszélgetés a műalkotásokról.

1. A fa, mint szimbólum. Különleges fa önarckép készítése temperafestés technikájával.

„Hogyan tudnád ábrázolni önmagad, ha egy faként kellene megjelenned?”

„Készíts magadról egy „önarcképet”, hasonlóan, ahogyan a festő tette!”

„Használj színellentéteket a tulajdonságaid megjelenítésére!”

Önálló alkotómunka.

Az elkészült festmények értékelése előre megbeszélt szempontok alapján:

- Mennyire fejezi ki a fa formája a személyiséget?

- Megfelelő színválasztás, színek kifejezőereje.

- Komplementerek használata.